procesaur/Wiki.mk huggingface dataset:
Птици врз кои ноќта и денот се делат: Стоте песни

„Птици врз кои ноќта и денот се делат: стоте песни“ е книга со избор од поезијата на Блаже Конески, издадена од Темплум во 2014 година, како прва книга од библиотеката „Модерна Македонија“. Изборот на песните го приредил Никола Гелевски.
1 Технички одлики
Книгата, со обем од 160 страници, е отпечатена во формат од 17 сантиметри. Графичкото уредување и дизајнот се дело на „Кома“. Книгата е каталогизирана во НУБ „Св. Климент Охридски“ - Скопје, а ја носи меѓународната ознака ISBN 978-608-4658-32-0.
2 Содржина
Во збирката се поместени 100 песни на Блаже Конески, распоредени во Пролог и пет циклуси. На крајот на книгата е даден поговор, налсовен како „Од уредникот и приредувачот“, како и список на поетските наслови на Конески.
Во Прологот со наслов „Роден во смачкано племе“ се содржани три песни на Конески, напишани во периодот 1939-1948: Песна за животот, Спомен и Тешкото.
Во циклусот „Проста и строга македонска песна“ се застапени 24 песни: Есенско утро, 'Рж, Мак, Пролет, Сон, Пролетна вечер, Лик, Ангелот на Света Софија, Скопје, Песните, Везилка, Тишина, Тајна, Врв, Реки, Урнатина, Ластовици, Дете заспано крај езеро, Болен Дојчин, Вљубени девојки, Убавите девојки, Старата, Виј и Портрет.
Циклусот „Младост што мирба со гнасата нејќе“ содржи 19 песни: Ars poetica, Младост, Пред годишнината на татковата смрт, Елен самак, Превалец, Дон Кихот, Одисеј, Вепар, Неизвесност, Песна над песните, Житие на Бона, Орде, Дедо Коне, Срцето на Борка Талески, Младиот кедар, Стерна, Марковиот манастир, Песјо Брдце (Епилог) и Дојрански ветришта.
Циклусот „Станува пепел темелот што нè крепел“ содржи 20 песни: Малечки предмети, Пресадување, Ракопис, Минаре, Шепот, Децата, Звуци, Црква, Молитва, Спомен по многу години, Подмладување, Грешни жени, Разговор, Порака, Жештина, Улавштини, Старци, Заштита, По работ и Преживување.
Во циклусот „Ќе дојде време на лажни пророци“ се застапени 16 песни: Вино, Сирма, Зборот, Вера, Дожд, Татковина, Себесоздавање, Обврска, Совест, Лажни пророци, Пожар, Занает, Премала, Видување, Вангел и Свежина.
Циклусот „Тајновите име негде во нашиот предел“ содржи 18 песни: Отпор, Хотели, Молитва, Ноќ, Забрана, Јасност, Предела, Гнев, Дејател, Небеска река, Скакулец, Џиџе, Чаша чај, Шар планина, Сокол, На пријателите, Чувари и Претходница.
УЕФА Лига на шампиони 2002-2003

— 11. сезона на најсилното натпреварување на европските фудбалски клубови под името УЕФА Лига на шампиони и 48. сезона од основањето на натпреварувањето.
Финалето било одиграно на 28 мај 2003 година на стадионот Олд Трафорд во Манчестер, каде што Милан по нерешениот резултат 0:0, издвоил победа над Јувентус по изведување на пенали со резултат од 2:3 со тоа освојувајќи ја својата 6. титула во најсилното европско натпреварување. Бранителот на титулата од претходната година, Реал Мадрид, испаднал во полуфиналето, каде што бил поразен во двомеч од страна на Јувентус.
1 Квалификации
1.1 Прво квалификациско коло
Првите натпревари биле одиграни на 17 јули, а реванш натпреварите на 24 јули 2002 година.
|}
1.2 Второ квалификациско коло
Првите натпревари биле одиграни на 31 јули, а реванш натпреварите на 7 август 2002 година.
|}
<sup>1</sup> Натпреварот бил одигран на стадионот ГСП во Никозија, Кипар поради тоа што УЕФА забранила одигрување на меѓународни натпревари во Израел.
1.3 Трето квалификациско коло
Првите натпревари биле одиграни на 13 и 14 август, а реванш натпреварите на 27 и 28 август 2002 година.
|}
<sup>1</sup> Натпреварот бил одигран во Софија, Бугарија поради тоа што УЕФА забранила одигрување на меѓународни натпревари во Израел.
2 Први круг на натпреварување по групи
Првиот круг на натпреварувањето по групи се играл од 17 септември до 13 ноември 2002 година.
Легенда:
Победникот од групата и второпласираната екипа продолжиле во вториот круг на натпреварувањето по групи.
Третопласираната екипа го продолжува своето натпреварување во третото коло од УЕФА Купот.
3 Втор круг на натпреварување по групи
Вториот круг на натпреварувањето по групи се играл од 26 ноември 2002 година до 19 март 2003 година.
Легенда:
Победникот во групата и второпласираниот клуб продолжуваат во полуфиналето.
4 Четвртфинале
Првите натпревари биле одиграни на 8 и 9 април, а реванш натпреварите на 22 и 23 април 2003 година.
|}
5 Полуфинале
Првите натпревари биле одиграни на 6 и 7 мај, а реванш натпреварите на 13 и 14 мај 2003 година.
|}
<sup>1</sup> Двете екипи играат на истиод стадион (Сан Сиро), но Милан бил одреден како гостин во вториот натпревар, па затоа победил според правилото за повеќе постигнати голови на гости.
6 Поврзано
* УЕФА Куп 2002/03
* Интертото Куп 2002
Кокошкофазани

Кокошкофазани — род птици од семејството фазани (''Phasianidae'') кој опфаќа 12 вида и неколку подвида.
1 Таксономија
*''Lophura bulweri'' — Булеров фазан
*''Lophura diardi'' — сијамски фазан
*''Lophura edwardsi'' — Едвардсов фазан
*''Lophura erythropthalma'' — мазноглав огненогрбен фазан
*''Lophura hoogerwerfi'' — суматрански фазан
*''Lophura ignita'' — качулест огненогрбен фазан
*''Lophura inornata'' — Салвадориев фазан
*''Lophura leucomelanos'' — непалски фазан
*''Lophura nycthemera'' — сребрен фазан
*''Lophura swinhoii'' — тајвански фазан или Свајноов фазан
Виетмански (''L. hatinhensis'') и суматранскиот (''L. hoogerwerfi'') фазан понекогаш се сметаат за подвидови, што значи дека родот би имал 10 видови. Други подвидови понекогаш се сметаат за посебни видови.
*''Lophura × imperialis'' — царски фазан
Таса Илиевска

Таса Илиевска ( - , ) — учесник во НОБ и носител на Партизанска споменица 1941.
1 Животопис
Илиевска е родена во 1921 година. Воднаш по почетокот на окупацијата, Илиевска се приклучила на партизанското движење, со што по завршетокот на војната била наградена со Партизанска споменица 1941. Починала на 25 април 2012 година по кратко боледување. Почива на Партизанските гробишта во Битола.
Карл Шварцшилд

Карл Шварцшилд (|Karl Schwarzschild; во — во ) — германски физичар и астроном. Тој, исто така, е татко на астрофизичарот Мартин Шварцшилд.
1 Живот
Шварцшилд е роден во Франкфурт на Мајна во еврејско семејство. Неговиот татко бил активен член на деловната заедница на градот и во неговото семејство имало предци кои живееле во градот уште од шеснаесеттиот век. Карл посетувал еврејско основно училиште до 11 годишна возраст. Тој бил чудо од дете, изработувајќи два труда за бинарни орбити (небесна механика) кои биле објавени пред неговата шеснаесетта година. Студирал во Штрасбург и Минхен, стекнувајќи се со докторско звање во 1896 година за работа на теориите на Анри Поенкаре.
Од 1897 година, работел како асистент во опсерваторијата Куфнер во Виена.
Каха Рурал-Сегурос РГА

Каха Рурал-Сегурос РГА (|Caja Rural-Seguros RGA; кратенка според UCI: CJR) — професионална континентална велосипедска екипа, спонзорирано главно од Групо Каха Рурал, шпанска банкарска групација. Екипата учествува на трки од Европската турнеја и Светската турнеја, кога добива специјални покани. Седиштето на екипата се наоѓа во Памплона, Навара, Шпанија, но нејзините работилници, гаражата и магацините се наоѓаат во Алзасуа, Навара. Иако Каха Рурал била активна во професионалниот велосипедизам во 1980-тите години, се ограничиле на аматерско ниво по 1989 година. Каха Рурал повторно настапила на професионалните трки во 2010 година.
Во февруари 2013 година било објавено дека екипата добива коспонзор и станал позната како Каха Рурал-Сегурос РГА од 21 февруари 2013 година.
1 Состав на екипата
1.1 2015
Велосипедисти во рамки на екипата се следниве:
Мите Цикарски

Мите Цикарски (роден на 6 јануари 1993) — македонски фудбалер, играч од одбраната на Работнички и на македонската репрезентација.
1 Технички одлики
Претежно игра на позицијата лев бек.
2 Титули
* Македонско првенство (1) : 2011-12
УЕФА Лига на шампиони 2005-2006

— 14. сезона на најсилното натпреварување на европските фудбалски клубови под името УЕФА Лига на шампиони и 51. сезона од основањето на натпреварувањето.
Натпреварувањето започнало на 12 јули 2005 година со одигрувањето на првото квалификациско коло, а завршило со одигрување на финале на 17 мај 2006 година одиграно на стадионот Стад де Франс во Сен Дени, Париз (Франција). На ова натпреварување учествувале 74 клубови од 49 национални сојузи.
1 Квалификации
1.1 Прво квалификациско коло
Првите натпревари биле одиграни на 12 и 13 јули, а реванш натпреварите на 19 и 20 јули 2005 година.
|}
1.2 Второ квалификациско коло
Првите натпревари биле одиграни на 26 и 27 јули, а реванш натпреварите на 2 и 3 август 2005 година.
|}
1.3 Трето квалификациско коло
Првите натпревари биле одиграни на 9 и 10 август, а реванш натпреварите на 23 и 24 август 2005 година.
|}
2 Натпреварување по групи
Натпреварувањето по групи се играло од 13 септември до 7 декември 2005 година.
Легенда:
Тимови кои го продолжуваат својот настап во осминафиналето.
Третопласираната екипа го продолжува своето натпреварување во третото коло од УЕФА Купот.
3 Осминафинале
Првите натпревари биле одиграни на 21 и 22 февруари, а реванш натпреварите на 7 и 8 март 2006 година.
|}
4 Четвртфинале
Првите натпревари биле одиграни на 28 и 29 март, а реванш натпреварите на 4 и 5 април 2006 година.
|}
5 Полуфинале
Првите натпревари биле одиграни на 18 и 19 април, а реванш натпреварите на 25 и 26 април 2006 година.
|}
6 Поврзано
* УЕФА Куп 2005/06
* Интертото Куп 2005
Грделица (гратче)

Грделица е градско населено место во градот Лесковац, Јабланички Управен Округ. Според пописот од 2022 година, местото имало 1.694 жители.
1 Географија
До 1965 година, ова населено место е со статус на општина Општина Грделица која ја сочинувале населените места: Бистрица, Боќевица, Бојишина, Бричевље, Црвени Брег, Дедина Бара, Добротин, Долни Буниброд, Горни Буниброд, Граово, Грделица (село), Грделица, Губеревац, Кораќевац, Ковачева Бара, Козаре, Крпејце, Личин Дол, Мала Грабовница, Мала Копашница, Мрковица, Несврта, Ново Село, Ораовица, Падеж, Палојце, Предејане (село), Предејане, Слатина, Сушевље, Тулово, Тупаловце, Велика Грабовница, Велика Копашница, Велика Сејаница, Виље Коло, Загужане, Зољево и Жижавица. По укинување на општината, подачјето на поранешната општина во потполност влегло во состав на општина Лесковац.
Надморска височина е 363 метри.
2 Назив и историја
Името Грделица најверојатно настанало од топонимот Град Јелица кој означува населба на ридот над денешното гратче. Остатоците на оваа тврдина се видливи до денес. Во состав на српската држава е од времето на Стефан Немања кој оваа област ја добил на управа од Византија. По долг период под турско владење, повторно влегува во состав на Србија по ослободувањето во 1877 година. Со заслуга на тогашниот народен пратеник Аранѓел Маринковиќ станува локален административен центар и седиште на општината.
Помеѓу двете светски војни, Грделица е центар на текстилната индуструха и земјоделието. Во 1965 година, Грделица го губи статусот на општина и се припојува кон Општината Лесковац. Од тогаш го губи значењето, и доживува економска и културна деградација.
Со систематско уништување на индустријата, денес Грделица е едно од најнеразвиените места во Србија.
3 Демографија
Во Грделица живеат 1820 пунолетни жители, а просечна старост на населението изнесува 37,3 година (36,5 кај мажите и 38,1 кај жените). Во населбата има 739 домаќинства, а просечен број на членови по домаќинство е 3,22.
Џорџ Роберт Греј

Џорџ Роберт Греј (|George Robert Gray; – ) — англиски зоолог и шеф на орнитолошкото одделение на Британскиот музеј (денес во Природонаучниот музеј) во Лондон четири децении. Бил помлад брат на зоологот Џон Едвард Греј и син на ботаничарот Семјуел Фредерик Греј.
Негово најважно научно дело е was his ''Genera of Birds'' („Родови птици“, 1844–49), илустрирано од Дејвид Вилијам Мичел и Јозеф Волф, во кое има 46.000 наводи.
1 Животопис
Роден е во Мал Челси, Лондон, во семејството на природонаучникот Семјуел Фредерик Греј. Се школувал во училиштето „Мерчат Тејлор“.
Во 1831 г. се вработил во Британскиот музеј како помошник-старател на зоолошкото одделение.
Почнал со каталогизација на инсекти и ја објавил во ''Entomology of Australia'' („Ентомологија на Австралија“, 1833) и учествувал со ентомолошкиот дел на англиското издание на „Животинско царство“ од Жорж Кивје. Опишал многу видови на пеперуги.
Во 1833 г. го основал здружението кое подоцна прераснало во Кралското ентомолошко друштво.
Во негова чест е наречена птицата Грејово штурче (''Locustella fasciolata''), чиј изворен опишувач е тој (1860). Првично опишаниот примерок е донесен од Молучките Острови, Индонезија од истакнатиот природонаучник Алфред Расел Волес.
2 Дела
*''The Entomology of Australia'' („Ентомологија на Австралија“), во серија монографии. Дел I. Монографија за родот Phasma''. Лондон.
*1831 ''The Zoological Miscellany Zool. Miscell''. (1): [1] 1–40
*1846 ''Descriptions and Figures of some new Lepidopterous Insects chiefly from Nepal''. London, Longman, Brown, Green, and Longmans.
*1852 ''Catalogue of Lepidopterous Insects in the British Museum''. Part 1. Papilionidae. [1853 Jan], "1852" iii + 84pp., 13pls.
*1871 ''A fasciculus of the Birds of China''. London, Taylor and Francis.
*со Ричард Боудлер Шарп, ''The Zoology of the Voyage of'' HMS Erebus & HMS Terror. ''Birds of New Zealand''., 1875. Преработено издание на Греј (1846) (1875).
3 Поврзано
* Џон Едвард Греј
4 Наводи
*''Biographies for Birdwatchers'', Mearns and Mearns, ISBN 0-12-487422-3
УЕФА Лига на шампиони 2004-2005

— 13. сезона на најсилното натпреварување на европските фудбалски клубови под името УЕФА Лига на шампиони и 50. сезона од основањето на натпреварувањето.
Натпреварувањето започнало на 13 јули 2004 со одигрувањето на првото квалификациско коло, а завршило со одигрување на финален натпревар на 25 мај 2005 година на олимпискиот стадион Ататурк во Истанбул, Турција. Учествувале 72 екипи од 48 национални сојузи. Финалето на оваа сезона од УЕФА Лигата на шампионите се смета за едно од најдобрите во историјата на натпреварувањето.
1 Квалификации
1.1 Прво квалификациско коло
Првите натпревари биле одиграни на 13 и 14 јули, а реванш натпреварите на 21 јули 2004 година.
|}
1.2 Второ квалификациско коло
Првите натпревари биле одиграни на 27 и 28 јули, а реванш натпреварите на 4 август 2004 година.
|}
1.3 Трето квалификациско коло
Првите натпревари биле одиграни на 10 и 11 август, а реванш натпреварите на 24 и 25 август 2004 година.
|}
<sup>1</sup> Првиот натпревар бил завршен со победа на Макаби од 2:1, но натпреварот бил регистриран како службена победа на Макаби од 3:0 поради тоа што ПАОК играл со суспендиран играч.
2 Натпреварување по групи
Натпреварувањето по групи се играло од 14 септември до 8 декември 2004 година.
Легенда:
Тимови кои го продолжуваат својот настап во осминафиналето.
Третопласираната екипа го продолжува своето натпреварување во третото коло од УЕФА Купот.
3 Осминафинале
Првите натпревари биле одиграни на 22 и 23 февруари, а реванш натпреварите на 8 и 9 март 2005 година.
|}
4 Четвртфинале
Првите натпревари биле одиграни на 5 и 6 април, а реванш натпреварите на 12 и 13 април 2005 година.
|}
<sup>1</sup> Натпреварот бил прекинат во 78. минута при резултат 1:0 за Милан. УЕФА го регистрирала натпреварот како службена победа од 3:0 за Милан.
5 Полуфинале
Првите натпревари биле одиграни на 26 и 27 април, а реванш натпреварите на 3 и 4 мај 2005 година.
|}
6 Поврзано
* УЕФА Куп 2004/05
* Интертото Куп 2004
Иван Босиљчиќ

Иван Босиљчиќ (Ужице, 15 јануари 1979) е српски глумец. Вниманието го свретел кон себе со улогите во Театарот на Теразије, Народниот театар во Белград, Звездара театар и на многу други сцени низ Србија, како и во улогите во гледаните телевизиски серии. Од 2011 година е оженет со пејачката Јелена Томашевиќ со која има ќерка Нинослава, родена 2012 година.
1 Награди
* Награда за глумачко остваруње за улогата Мане во мјузиклот „Зона Замфирова“ (2013).
* Глумачки пар на годината 2012. Иван Босиљчиќ - Слобода Миќаловиќ, „Непобедливо срце“, на Филмски средби во Ниш
* Годишна награда на Театарот на Теразије 2010. за улогата Дон Јереа во претставата „Глорија“
* Глумачки пар на годината 2010. Иван Босиљчиќ - Ивана Јовановиќ, „Гревот на нејзината мајка“, на Филмски средби во Ниш
* Глумачки пар на годината 2009. Иван Босиљчиќ - Слобода Миќаловиќ. „Ранетиот орел“, на Филмски средби во Ниш
* Најдобриот млад глумец на Фестивалот „Денови на комедијата“ во Јагодина 2009. године за улогата Мирко Топаловиќ во претставата „Маратонците го трчаат почесниот круг“
* Најдобриот дебитант на Филмски средби во Ниш 2008. за улогата Васил во филмот „На убавиот син Дунав“. За истата улога ги добил Наградата на публиката и Наградата на новинарите.
* Мустаќот на Зоран, Наградата за глумачка бравура во претставта „Дон Крсто“ за улогата Трип, на Деновите на Зоран Радмиловиќ во Зајечар 2007. година
* Најдобар млад глумец, Театарски средби „Јоаким Вујиќ“, Наградата за улогата Луде во претставта „Ноќ спроти Водици“, 2000. година.
2 Филмографија
1990.-те
1998-2001., Семејно богатство, телохранител
2000.-те
2002., Лавиринт (филм), Опушок
2003., E-snuff, Григор
2003., Те quiero, Радиша, Фернандо де Хуарес
2004., Пристигаат доларите, Мазниќ
2006., Каде цвета лимонот жолт, Пантелиј - ранет
2006., Белиот брод, Истражен судија
2007-2008., Љубов и омраза, Бојан
2009., Ранетиот орел (ТВ серија), Ненад Алексиќ, 2009., Петар Пан (1953 филм) (На српски јазик), Петар Пан
2010.-те
2010., Гревот на нејзината мајка (ТВ серија), Бојан
2010., Сета таа рамнина, Лајко Зобар
2011., Непобедливо срце (ТВ серија), Мирослав Балшиќ
2012., Шапката на професорот Коста Вујиќ (филм из 2012), професор Мокрањац
2012., Јагодиќи (ТВ серија), Лајко Зобар
2013., Шапката на професорот Коста Вујиќ (ТВ серија), професор Мокрањац
2014., Јагодиќи: Проштален валцер, Лајко Зобар
Иван Босиљчиќ, исто така, го позајмил гласот во многу цртани филмови.
Милош Биковиќ

Милош Биковиќ (Белград, 13 јануари 1988) е српски филмски, телевизиски и театарски глумец.
1 Животопис
Милош Биковиќ има 17 години постар брат Михаил, игуман во манастирот Јовања. Кога бил многу млад родителите му се развеле, а татко му се преселил за Германија. Завршил во Четрнаеста белградска гимназија, зборува српски јазик, англиски јазик и руски јазик. Посетувал училиште по глума и зборување „ДАДОВ“. Дипломирал на Факултет за драмски уметности во Белград во класата на Драган Петровиќ заедно со Нина Јанковиќ, Јелисавета Орашанин, Тамара Драгичевиќ, Ања Алач. Асистент е на Факултетот за драмски уметности (ФДУ).
1.1 Филм и телевизија
Милош Биковиќ својата прва улога со која остварил малку поголема популарност ја остварил со телевизиската серија Стигаат долари (2004 — 2005), каде го играл ликот на Небојша, улогата му донела голема популарност. Поголема популарност стекнал со играње во серијата Бела лаѓа (2006 — 2011), а најголема популарност достигнал со главната улога во филмот на Драган Бјелогрлиќ, Монтевидео, Бог те видео. Уште една улога добива во филмот/серијата 'Кад Кога љубовта доцни/Самец во брак', каде глуми заедно со својата тогашна девојка, Бранкица Себастијановиќ. Се прославил и во руската кинематорафија, во филмот ''Сончаница'' од режисерот Никита Михалков.
1.2 Театар
Глумел во неколку претстави меѓу кои: „Збогум СФРЈ" во Ателјето 212 ; „Дамата со камелии" во Народниот театар (на Србија) исто така глумел и во „Син ми побавно оди" и „Кога тиквите цветаа" во неговиот матичен театар, Белградскиот драмски театар.
2 Театарски претстави
Збогом СФРЈ - Атеље 212
Мој син мало спорије хода - Белградскиот драмски театар
Дама са камелијама - Народниот театар во Белград
Кад су цветале тикве - Белградскиот драмски театар
3 Приватен Живот
Милош Биковиќ има делумно македонско потекло. Неговиот дедо е роден во Берово во источна Македонија.
Љиљана Благојевиќ

Љиљана Благојевиќ (Белград, 5 ноември 1955) е српска театарска, филмска и телевизиска глумица.
Има одиграно преку педесет улоги во театар, а најпознати се: ”Лекција” – Јонеско, ”Жак или покорност” – Јонеско, ”Галеб” – Чехов, ”Генерал Милан Недиќ” – Синиша Ковачевиќ, ”Злоставување” – Андриќ, ”Вирус” – Синиша Ковачевиќ, ”Љубинко и Десанка” – Аца Поповиќ, ”Јанез” – Синиша Ковачевиќ, ”Башбунар” – Аца Поповиќ, ”Нечисти раце” – Сартр, ”Големата драма” – Синиша Ковачевиќ, ”Ужалена фамилија” – Бранислав Нушиќ, ”Зајачки насип” – Синиша Ковачевиќ, ”Црно млеко” – Сигарјов, ”Женидба” – Гогољ, ”Воена тајна” – Душан Јовановиќ.
Признанија[уреди]
Добитничка е на најзначајнији награди на овие простори: Царица Теодора, Златна колајна на Фестивалот на монодрама, Златна мимоза на фестивалот во Херцег Нови, Златна клапа на фестивалот во Ниш, Награда на Политика, Златна маслина на Меѓународниот фестивал во Бар, награда на ”Љубишини денови”, Награда ”Јоаким Вујиќ””, Арена на филмскиот фестивал во Нови Сад, награда на Фестиќ, Златен беочуг за придонес во културата, Оскар на популарноста, Голема повелба во Ниш, Награда на Народно позориште за најдобро глумечко остварување во театарска сезона 2001-2002, за улога на Видосава во Голема драма – Синише Ковачевиќ, награда на Монолог фестивалот во Стокхолм, Награда Бора Станковиќ на фестивалот во Врање и уште многу но исклучително еснафски признанија.
Добитник е на наградата Жанка Стокиќ во 2012,[1] како и наградата „Сергеј Бондарчук“ за посебен придонес во светската кинематографија.[2]
„Златна Антена“ - Награда за најпопуларна глумица во сезона 2011/2012 на другиот Фестивал на домашни играни серии ФЕДИС за улогата на Наѓа Бачиќ во серијата „Будва на пена од море“
Љиљана Благојевиќ е сопруга на драмскиот писател и режисер Синиша Ковачевиќ со кого има ја имаат ќерката, исто така глумица Калина Ковачевиќ. Заједно со сопругот ја основале продуцентската куќа „''AVE SERBIA''“ и била продуцент на филмот „''Синовци''“.
АФК Сандерленд сезона 1935-1936

Во сезоната 1935-1936 Сандрленд имаше многу млади фудбалери,и сите тие со нетрпение го очекуваа почетокот на сезоната со надеж дека Сандрленд ќе стане шампион за шести пат во фудбалската лига .Во текот на оваа сезона Сандрленд имаше многу квалитетни играчи како: Џими Торп Бил Мари Алекс Хал Чарли Томсон Џејмс Кларк Алекс Хејстингс Берт Дејвис Раих Картер Боби Гарни Петси Галагер Џими Конор и ако на стартот од сезоната загубија од актуелниот шампион Арсенал.Но победите над Вест Бромвич, Ман Сити, Вест Бромвич уште еднаш и Стоук Сити го вратија Сандрленд на вистинскиот пат и 30 000 навивачи беа сведоци на демолирањето на Блекбурн во наредното коло со 7-3. Сандрленд играа одлично и кога Арсенал дојде на Рокер парк на 28 декември. Во крајно драматичен меч на крајот црните мачки победија со 5-4.За време на натпреварот против Челзи во февруари 1936 Сандерленд го загуби голманот Џими Торп кој почина на 22 години,4 дена откако беше префрлен во болница по мечот со Челзи.Во болницата било востановено дека страдал од форма на дијабетес. Џони Мепсон на возраст од 19 години требаше да го замени Џими Торп на голот. Мепсон своето деби го направи во одличната победа на Сандрленд над Портсмут од 5-0.Тоа значеше дека тие се многу блиску до 6-тата титула. На Велигден во понеделник Сандрленд го победи Бирмингем со 7-2 и со тоа ја освои шестата титула во Англиската фудбалска лига.Трофејот им беше доделен во следното коло кога Сандрленд го победи Хадерсфилд со 4-3.Тие посигнаа 109 гола на крајот од сезоната а примија 74.Галагер,Гарни и Картер постигнаа заедно 81 гол.Џони Мепсон по мечот со хадерсфилд изјави дека не му пречи што примил три гола кога на другата страна неговите соиграчи дале 4.Со оваа титула Сандрленд и се приклучи на Астон Вила како најуспешни тимови во лигата со по 6 титули.
1 Завршна табела
1.1 Англиска Прва Дивизија
, , P, W, D, L, F, A, GA, Pts
1, 42, 25, 6, 11, 109, 74, 1.473, 56
2, 42, 18, 12, 12, 61, 52, 1.173, 48
3, 42, 18, 12, 12, 59, 56, 1.054, 48
4, 42, 20, 7, 15, 57, 57, 1.000, 47
5, 42, 17, 12, 13, 81, 60, 1.350, 46
6, 42, 15, 15, 12, 78, 48, 1.625, 45
7, 42, 18, 8, 16, 67, 64, 1.047, 44
8, 42, 15, 13, 14, 65, 72, 0.903, 43
9, 42, 17, 8, 17, 68, 60, 1.133, 42
10, 42, 17, 8, 17, 54, 67, 0.806, 42
11, 42, 15, 11, 16, 66, 64, 1.031, 41
12, 42, 15, 11, 16, 61, 63, 0.968, 41
13, 42, 14, 13, 15, 67, 76, 0.882, 41
14, 42, 15, 10, 17, 84, 70, 1.200, 40
15, 42, 15, 10, 17, 77, 76, 1.013, 40
16, 42, 13, 13, 16, 89, 89, 1.000, 39
17, 42, 17, 5, 20, 65, 73, 0.890, 39
18, 42, 16, 6, 20, 89, 88, 1.011, 38
19, 42, 13, 12, 17, 60, 64, 0.938, 38
20, 42, 13, 12, 17, 63, 77, 0.818, 38
21, 42, 13, 9, 20, 81, 110, 0.736, 35
22, 42, 12, 9, 21, 55, 96, 0.573, 33
Доктор Ху

''Доктор Ху'' — британска телевизиска научнофантастична серија која се снима од 1963 до денес. Серијата ги следи авантурите на докторот, хуманоиден вонземјанец, т.н. ''Лорд на времето''. Докторот го истражува универзумот во својот Тардис, свесен вселенси брод, кој патува и низ времето. Од надвор Тардисот изгледа како сина британска полициска кутија, каква што често можела да се види во Британија во 1963, кога за првпат се емитувала серијата. Заедно со својот придружник, докторот се бори со разни негативци во обид да спаси некои цивилизации и да им помага на луѓе во неволја.
1 Содржина
''Доктор Ху'' ги следи авантурите на главниот лик, вонземјанец, Time Lord, престапник од планетата Галифреј, кој се претстставува со името Докторот. Тој пребегнува од Галифреј во украден ТАРДИС Тип 40 временска машина - ''"Time and Relative Dimension(s) in Space"'' (Време и релативна димензија во вселената) - со помош на кој патува низ времето и просторот. Поради некаков дефект на „камелеонското коло“ на Тардисот, кое му овозможува на Тардисот да се престори во некаков локален објект за да се скрие од другите, Тардисот на Докторот секогаш е сина британска полициска кутија. Докторот често патува со еден или повеќе придружници, со кои ги споделува своите авантури, најчесто луѓе, бидејќи е фасциниран од планетата Земја. Често наоѓа настани за кои е љубопитен, додека се обидува да спречи зли сили да им наштетат на невини луѓе или да ја сменат историјата, употребувајќи ги само својата генијалност и минимални средства, како неговиот повеќенаменски соничен шрафцигер. Како ''Лорд на времето'', Докторот има способност да се регенерира кога неговото тело е смртно оштетено, заземајќи нов изглед и нови карактерни особини. Во текот на своите патувања има стекнато бројни репријатели, кои се појавуваат често низ серијата, вклучувајќи ги Далек, Кибер-луѓе, и уште еден ''Лорд на времето'' Господарот.
Воспитување

Воспитувањето е процес на планско и системско усовршување на сензомоторни, интелектуални, емоционални, морални и духовни својства и способности на детето, но и на возрасниот. Како облик на социјализација, воспитувањето е насочено кон формирање на однесувањето во социјално посакуваната насока. Овој процес може да биде поединечен или групен. Сспоред својот предмет, воспитувањето може да биде физичко, интелектуално, морално, естетско или религиско.
Појдовна точка во разгледување на воспитувањето и образование се состои во тоа што двата процеса меѓусебно се поврзани но се истакнува дека воспитувањето е поширок и по сеопфатен поим и процес кој во себе неминовно и кординирано го содржи процесот на образованието. Поточно може да се каже дека воспитувањето е педагошко делување на сите сфери на човековото битие, насочено на изградба и формирање на човечката личност во поширока сфера спаѓа и образованието. Обреазованието, всушност е дел од процесот на воспитување кој е насочен на стекнување на знаења и развој на практично способни личности. Иако овие два процеса се строго условени и се меѓусебно кординирани, во науката и теоријата за образованието и и воспитувањето тие се разгледуваат и проучуваат како посебни и основни педагошко-андрагошки поими и процеси. Бебето на свет доаѓа со потернцијали кои и овозможуваат да ги развива во одреден правец. Бебето е суштество во настанување.
1 Белези на човечкиот вид
Од овој биолошки дефицит произлегуваат два белега на човечкиот вид:
воспитливост - можност да се биде воспитан. Бебешката недовршеност отвора големи можности во развојот во смисла на доменот и во смисла на разновидноста ;
Потреба\неопходност од воспитување воспитувањето е многу важен чинител во процесот на развојот на бебето кое доаѓа на свет. Бебето по наследен пат донесува одредени органи за говор, тоа не е доволно бебето да зборува. Низ интеракција со другите луѓе тоа ќе може да развие свој потенцијал. Со историскиот развој на општеството и промени во производството, низ индустријализација, доаѓа до промени во семејството.
Економските и општествените процеси, како последица, ја смениле производната функција во семејството и довеле до промена во нејзината положба и структура. Кога е во прашање предшколското воспитување и развој, се јавува потреба децата на вработените родители да се згрижат.
Искра Ветерова

Искра Ветерова (родена на ) — македонска театарска, филмска и телевизиска глумица.
1 Животопис
Искра Ветерова дипломирала на Факултетот за драмски уметности во Скопје. Таа е вработена во Македонски народен театар.
2 Филмски улоги
Ветерова ги остварила филмските улоги:* Збогум на 20-тиот век(1998)
* Вампирџија (2002)
* Како лош сон(2003)
* До балчак(2014)
* Магнолиа (2018)
ТВ-серии
* Преспав (2016)
3 Театарски улоги
* Лов на дива свиња
* Вечната куќа
* Една вечер со жените на Молиер
* Злосторство и казна
* Животот е сон
* Свето срце
* Фигаро се разведува
* Мара/САД
* Делириум за двајца
* Ревизор
* Слепци
* Безимениот
* Хамлет во транзиција
* Црна дупка
* Опасни врски
Луј Вервеке

Луј Вервеке (|Louis Vervaeke; р. ) — белгиски професионален друмски велосипедист, кој вози за UCI World Tour екипата .
Во ноември 2021 година, Вервеке објавил дека ќе се приклучи на екипата на двегодишен договор од 2022 година со улога како помошник за качување за Ремко Евенепул на големите трки.
1 Достигнувања
;2011
: 3. Краен пласман Гран при Риблиланд
;2013
: 4. Краен пласман Тур де По де Савоја
: 4. Краен пласман Џиро дела Вале д’Аоста
;2014
: 1. Краен пласман Тур де По де Савоја
::1. Бодовен пласман
::1. Пласман за млад возач
::1. Етапа 5
: 1. Краен пласман Ронде де л’Изар
: 5. Краен пласман Тур де л’Авенир
::1. Етапа 7
: 5. Сиркут де Валони
: 5. ГП Морис Рес
;2015
: 1. Спринтерски пласман Трка околу Баскија
;2017
: 2. Трофео Сера де Трамунтана
: 4. Трофео Поленка-Порт де Андрат
;2020
: 8. Тритико Ломбардо
;2021
: 1. Планински пласман Трка околу Германија
;2022
: 10. Краен пласман Тур де ла Прованс
1.1 Распоред на резултатите на големите трки
Голема трка, 2015, 2016, 2017, 2018, 2019, 2020, 2021
Џиро, СО, —, —, СО, СО, —, 20
Тур
Вуелта, —, 89, —, —, —, —, —
СО = се откажал; — = не учествувал
Тајвански фазан

Тајвански фазан или Свајноов фазан — птица од родот кокошкофазани (''Lophura'') семејството на фазаните (''Phasianidae''). Ова е ендемски вид на Тајван, но може да се види во Зоолошката градина во Скопје.
1 Опис
Мажјакот има светкави сино-виолетови гради, стомак и задник, бел тил, црвена кикиришка, бела опашка и бела пувка. Женката е кафена, со жолти точки и сложени пругави шари и темнокостенлива опашка (надворешниот дел).
Кога мажјакот се перчи, кикиришката му се набабрува, прави еден скок и трча во круг околу женките.
2 Живеалиште
Живеалиштето на тајванскиот фазан е ограничено на планинските шуми во средишниот дел на Тајван, на надморска височина до 2.300 м.
Се храни со семки, плодови и некои инсекти.
Женката несе по 2 до 6 јајца, кои ги квачи 25 до 28 дена. Младенчињата се способни да одат надвор од гнездото 2 до 3 дена откако ќе се испилат.
3 Заштита
Тајванскиот фазан е малуброен поради ограниченото живеалиште и влошувањето на условите за живот, особено сечата на дрво. Дел од птиците се безбедни во заштитени подрачја, но други се намалуваат по бројност. Во минатото тајванскиот фазан се ловел и затоа исчезнал во извесни подрачја во 60-те и 70-те години на XX век. Денес, се смета дека живеат вкупно 10.000 единки.
4 Потекло на името
Видот го научното име ''swinhoii'' во чест на британскиот природонаучник Роберт Свајно (1836-1877), кој прв го опишал во 1862 г.
5 Поврзано
* Кокошкофазани
Јужно свињоопашесто макаки

Јужно свињоопашесто макаки — вид примати од семејството на старосветските мајмуни (''Cercopithecidae''). Во Македонија, примероци од ова животно можат да се видат во Зоолошката градина во Скопје.
1 Опис
Овој мајмун достигнува тежина од 5 до 15 кг. По боја се светлокафеави; грбот е потемен, а долните делови од телото се посветли. Имаат кратки опашки, кои ги држат полудигнати слично како свињите, што е причината за нивното именување.
2 Поведение и екологија
Иако се претежно наземни, овие мајмуни се вешти и по дрвата. За разлика од највеќето примати, обожаваат вода. Живеат во големи групи, денски поделени на помали состави кога трагаат по храна. Во исхраната се сештојади, хранејќи се претежно со овошје, семки, бобинки, житарки, габи и безрбетници.
Меѓу мажјаците владее хиерархија заснована на сила, а меѓу женките — според наследноста. Така, ќерката на доминантната женка веднаш станува поважна од сите други женки во групата. Доминантната женка ја предводи групата, додека мажјаците имаат задача да се справуваат со судири во групата и да ја бранат од надворешни опасности.
Пловата зрелост ја достигнуваат на возраст од 3 до 5 години. Бременоста трае околу 6 месеци. Женката раѓа по едно младенче на секои две години. Доењето престанува на возраст од 4 до 5 месеци.
3 Живеалиште и распространетост
Ова макаки живее претежно во дождовни шуми на надморска височина до 2.000 метри, но знае да шета и по плантажи и градини.
Се среќава на јужната половина на Малајскиот Полуостров (и преминува во најјужниот дел на Тајланд), како и на островите Борнео, Суматра и Банка.
4 Галерија
5 Библиографија
*Maestripieri D, 1999. Changes in Social Behavior and Their Hormonal Correlates during Pregnancy in Pig-tailed Macaques. International Journal of Primatology 20 : 707-718.
*Rodman PS, 1991. Structural differentiation of microhabitats of sympatricmacaca fascicularis andM. nemestrina in East Kalimantan, Indonesia. International Journal of Primatology 12 : 357-375.
*Oi T, 1990. Patterns of dominance and affiliation in wild pig-tailed macaques (Macaca nemestrina nemestrina) in West Sumatra. International Journal of Primatology 11 : 339-356.
Оксим

Оксим е хемиско соединение од групата на имини со општа формула R<sup>1</sup>R<sup>2</sup>C=N O H, каде R<sup>1</sup> е органски страничен ланец и R<sup>2</sup> може да биде водород, формирајќи алдоксим, или друга органска група, формирајќи кетоксим. Амидоксимите се оксими на амидите со општа формула RC(=NOH)(NRR').
Оксимите вообичаено се добиваат во реакција меѓу хидроксиламин и алдехид или кетон.
Штранд (остров)

Штранд (|Strand) — поранешен остров на западниот брег на Северна Фризија во Војводството Шлезвиг, кое било феуд на Данска. Денес, областа припаѓа на сојузната покраина Шлезвиг-Холштајн, во северна Германија.
Островот бил при Големата поплава, голема плимна бура, која се случила на 16 јануари 1362 година. Многу села и градови долж данскиот брег, како Рунгхолт, биле потопени и загубени. Островот Зидфал бил одвоен од копното.
Во 1634 година, поплавата Бурхарди го поделила островот на Нордштранд, Пелворм и Нордштрандишмор.
1 Наводи
**
Викариџ Роуд

Викариџ Роуд е домашен стадион на фудбалскиот клуб Вотфорд и регби клубот Сарасинс. Стадион го заменил поранешниот дом на Вотфорд - Вотфорд Касио Роуд. Првиот натпревар на овој стадион бил одигран на 30 август 1922 година, во кој ''стршлените'' го ''угостиле'' Милвол.
До 2002 година стадион бил во сопственост на месната пиварница ''Бенскинс''. Вотфорд биле во можност да го купат стадионот во јануари 2002 година, но поради финансиски проблеми истиот бил продаден една година подоцна. Сепак, благодарение на донациите и помошта од големиот навивач на клубот, славниот пејач Елтон Џон, Вотфорд ги повратил правата на стадионот во септември 2004 година. Од 1997 година, ма Викариџ Роуд својте натпревари ги игра и познатиот рагби клуб Сарасинс.
Рунгхолт

Рунгхолт (|Rungholt) — поранешен богат град во Северна Фризија, во данското Војводство Шлезвиг. Бил потопен кога бранови од плимната бура (втората „голема поплава“) во Северното Море ја поплавил областа на 16 јануари 1362 година.
Рунгхолт бил сместен на островот Штранд, кој бил целосно потопен од друга плимна бура во 1634 година и од кој потекнуваат островите Пелворм, Нордштранд и Нордштрандишмор.
Наоди од градот биле пронајдени во Ваденското Море кон крајот на век, но постојаното менување на седиментот ги однело последните од нив во морето. Во 1920-тите и 1930-тите, некои остатоци од градот биле изложени; од нив се претпоставува население од најмалку 1.500-2.000 жители, што е прилично големо за областа и времето и се претпоставува дека Рунгхолт бил големо пристаниште. Меѓутоа има многу легенди за неговата големина и богатство.
Импресиониран од судбината на градот, наодите и описите во легендите за градот, германскиот писател Детлеф фон Лилиенкрон напишал поема наречена „Trutz, Blanke Hans“ за изгубениот град, која започнува со зборите: „Денес патуван на Рунгхолт; град потонат пред 600 години“ (''Heut bin ich über Rungholt gefahren, die Stadt ging unter vor sechshundert Jahren'')
Локалниот мит вели дека сè уште може да се чујат црковните ѕвона на Рунгхолт, кога се едри во областа при бури.
Креатин киназа

Креатин киназа (CK, од |Creatine kinase), познат и како креатин фосфокиназа или фосфо-креатин киназа — ензим кој го има во различни ткива и клетки. Овој ензим ја катализира претворањето на креатин во фосфокреатин, и притоа користи аденозин трифосфат (ATP) од кој се добива аденозин дифосфат (ADP). Оваа реакција е реверзибилна, па така ATP може да се добие од фосфокреатин и ADP.
Во клетки и ткива кои имаат брза потрошувачка на ATP, особено скелетните мускули, но исто така и мозокот, мазните мускули, фосфокреатинот служи како извор на енергија за брзо добивање на ATP ''ин ситу''.
Микрохирургија

Микрохирургија е општ термин за хирургија при која се користи микроскоп за оперирање. Најразвиени се постапките на анастомоза на помали крвни садови и нерви (обично 1 mm во пречник) кои се пренесуваат од ткиво од еден во друг дел од телото. Микрохирургиските техники денес се користат во повеќе специјалности, како: општа хирургија, офталмологија, ортопедска хирургија, гинеколошка хирургија, оториноларингологија, неврохирургија, орална и максилофацијална хирургија, пластична хирургија, подијатриска хирургија и педијатриска хирургија.
Цветан Петровски

Цветан Петровски - Куко ( - , ) — македонски кошаркар и судија, еден од основачите на македонската кошарка и првиот македонски кошаркар кој заиграл за репрезентацијата на Југославија.
1 Животопис
Петровски е роден на 17 март 1936 година. Својата играчка кариера ја минал во КК Работнички и ОКК Беко Белград, каде што настапувал заедно со легендарниот Радивој Кораќ остварувајќи бројни успеси и освојувајќи престижни трофеи и признанија во периодот на основањето на кошарката на просторот на Македонија. По одличните игри, тој успева да заигра и за Репрезентацијата на Југославија, со што станал првиот македонски кошаркар во Ју репрезентацијата. Во текот на долгогодишната играчка кариера постигнал преку 16.000 бода.
По завршувањето на играчката кариера станал сојузен кошаркарски судија, а и по тоа продолжил да придонесува за развој и афирмација на кошарката. Починал во Скопје на 79 годишна возраст на 30 април 2015 година.
Париз-Рубе 2015

Париз-Рубе 2015 — 113. издание на велосипедската етапна трка Париз-Рубе. Се одржала на 12 април и била десетта трка во сезоната на Светската турнеја.
Била освоена од Џон Дегенколб во спринт пред Здењек Штибар и Грег ван Авермат. Дегенколб станал само втор Германец кој ја освоил трката, по победата на Јозеф Фишерс на првото издание на трката.
1 Рута
Париз-Рубе 2015 била долга 253,5 километри, малку пократка отколку претходните изданија. И покрај името што кажува дека трката започнала во францускиот главен град, всушност започнала во Компјењ, 80 километри северно од Париз. Трката вклучувала 27 делници со калдрма во вкупна должина од 52,7 километри. Последните 750 метри од трката биле возени на велодромот во Рубе.
2 Екипи
Бидејќи Париз-Рубе е дел од Светската турнеја, сите 17 UCI World Tour екипи биле автоматски поканети и се обврзани да испратат екипа. На осум професионални континентални екипи им биле доделени специјални покани и така била заокружена групата од 25 екипи.
Екипи во Светската турнеја биле:
*****************
Екипи кои добиле специјални покани биле:
********
3 Резултати
, Велосипедист, Екипа, Време, Бодови заСветската турнеја
1, 5ч 49' 51", 100
2, и.в., 80
3, и.в., 70
4, и.в., 60
5, и.в., 50
6, и.в., 40
7, + 7", 30
8, + 28", 20
9, + 29", 10
10, + 31", 4
4 Расправа
Трката била одбележена со несреќна околност, кога дузина велосипедисти небезбедно преминале преку железнички премин, додека рампите биле спуштени. Другите велосипедисти биле спречени од поминување, дури кога полицискиот мотор интервенирал. Неколку секунди подоцна поминал брз воза низ преминот.
Француските железници (SNCF) повикале полицијата да ја преземе дејствија по инцидентот, изјавувајќи дека лесно би можело да настане трагедија.
Нарва

Нарва е трет најголем град во Естонија. Се наоѓа на најисточната точка на Естонија, на границата со Русија. Градот лежи на реката Нарва, која извира од езерото Пејпус.
1 Население
На 1 јануари 2013 во Нарва живееле 62,078 жители, односно имало намалување на населението кое пред две години броело 64,667 жители. 93.85% од населението на Нарва знае да зборува руски јазик, а 82% од населението се Руси. Естонците сочинуваат 3.86% од вкупното население.
Савански варан

Савански варан или степски варан — варан со средна големина кој живее во Африка. Наречен е и Босков варан, во чест на францускиот биолог Луј Боск (1759-1828), кој прв го опишал видот. Му припаѓа на подродот ''Polydaedalus'', заедно со нилскиот (''V. niloticus''), украсниот (''V. ornatus'') и други варани.
Животното може да се види во Зоолошката градина во Скопје.
1 Потекло на научното име
Видовото име на ова животно гласи ''exanthematicus'' е изведено од старогрчкиот збор ''ексантем'' со значење „осип“ или „плускавец“. Боск првично му го дал научниот назив ''Lacerta exanthematica'' поради овалните лушпи одзади на вратот.
2 Опис
Саванскиот варан е силно граден, со релатвно кратки нозе и прсти, а черепот и забите се приспособени за исхрана со плен кој има тврди корупки. Најголемите единки достигнуваат од 105 до 155 см во должина, но многу почесто се среќаваат единки долги 60 до 76 см; женките се значајно помали. Обоеноста на кожата зависи од поднебјето. Лупшпите на телото им се големи — средината на трупот обично има помалку од 100 лушпи во обиколка. Опашката е делумно странично сплесната, со двоен грбен срт и ноздри на крајот од муцката.
3 Исхрана
Постојат податоци за ихраната на саванскиот варан во Сенегал и Гана. Се храни речиси исклучиво со членконоги и мекотели. Најчест плен на возрасните единки во Сенегал се многуногалките од родот ''Iulus''. Во Гана, единките помлади од два месеца се хранат претежно со мали штурци, додека пак оние на возраст од 6-7 месеци јадат правокрилци (особено ''Brachytrupes''), скорпии и водоземци.
4 Распротранетост
Its range extends throughout потсахарска Африка, од Сенегал на исток до Судан и на југ речиси до реката Конго и Раседната Долина, каде веќе живее сродниот белогрлен варан ''V. albigularis''. Саванскиот варан е претежно наземен вид кој се засолнува во дупки, иако некогаш се среќава во грмушки и ниски дрва. По крајбрежните рамници на Гана, младите савански варани често се среќаваат кај дупките на џиновскиот штурец ''Brachytrupes'', со кој се хранат.
5 Закани
Меѓународниот сојуз за заштита на природата (МСЗП или IUCN) го става саванскиот варан во категоријата „најмала загриженост“ (LC). Сепак, животното се лови за кожата и месото, како и на меѓународниот пазар на миленици. Помеѓу 2000 и 2009 г. во САД се увезувале по 30.574 единки секоја година. Помеѓу 2000 и 2010 г. се увезени вкупно 325.480 животни. Во истиот период, во земјата се донесени 1.037 кожи, чевли и други производи. Највеќето единки се носат од Гана (235.903 извезени единки во споменатиот период), Того (188.110 единки), и Бенин (72.964). Во истиот период, вкупниот пријавен извоз на кожи и производи од животното изнесувал 37.506. Меѓутоа, секоја година се извесуваат значаен број на непријавени животни, и тоа највеќе од Судан, Нигерија и други места.
Северно Море-Трене

Северно Море-Трене (|Nordsee-Treene) — општинска заедница во округот Северна Фризија, во Шлезвиг-Холштајн, Германија. Нејзиното седиште е во Милдштет. Била создадена на 1 јануари 2008 година од поранешните општински заедници Фридрихштат (освен истоимениот град), Хатштет, Нордштранд и Трене.
Општинската заедница Северно Море-Трене се состои од следниве општини:
Ара

Ара (макао) е вид на голем и шарен папагал од Америка. Тие се најголемите птици во семејството на папагалите во однос на висината и распонот на крилјата, иако е посилна. Постојат 19 видови на ара папагали, вклучувајќи ги изумрените видови.
Нивното природно живеалиште се шумите, особено дождовните шуми во Мексико и Централна и Јужна Америка. Тие се движат во бучни стада , освен за време на парењето. Храната е пржени, семиња и бразилски ореви.
Најголемата е црвено-сината (црвена) ара. Овој папагал е долг 90 сантиметри. Светлоцрвена е бојата од абдоминалната страна. Има светлосини крилја и грб и црвена опашка .
Исто така е позната сино-жолта ара. Таа има сина глава и грб, и има жолт дел на долниот дел од телото.
Тиа можат да бидат домашни миленици. За жал, нивните брилијантни пердуви и општествениот начин на живот ги прават лесен плен на ловците, така што неколку видови на ара изумираат во регионот на Карибите.
1 Галерија
2 Поврзано
* Птици
* Папагаџи
* Сино-жолта ара
Фридрихштат (амт)

Фридрихштат (|Friedrichstadt) — поранешна општинска заедница во округот Северна Фризија, во Шлезвиг-Холштајн, Германија. Нејзиното седиште било во Фридрихштат. Во јануари 2008 година (со исклучок на истоимениот град), била споена со општинските заедници Хатштет, Нордштранд и Трене за да ја создадат општинската заедница Северно Море-Трене.
Општинската заедница Фридрихштат се состоела од следниве општини:
# Драге
# Фридрихштат
# Колденбител
# Зет
# Илфесбил
# Вицворт
Хатштет (амт)

Хатштет (|Hattstedt) — поранешна општинска заедница во округот Северна Фризија, во Шлезвиг-Холштајн, Германија. Нејзиното седиште било во Хатштет. Во јануари 2008 година била споена со општинските заедници Фридрихштат (освен истоимениот град), Нордштранд и Трене за да ја создадат општинската заедница Северно Море-Трене.
Општинската заедница Хатштет се состоела од следниве општини:
# Арлеват
# Хатштет
# Хатштетермарш
# Хорштет
# Олдеруп
# Вобенбил
Трене

Трене (|Treene; |Trenen) — река, долга 73 километри, во северниот дел на сојузната поктаина Шлезвиг-Холштајн. Претставува десна притока на реката Ајдер. Извира во северниот дел на полуостровот Ангелн, југоисточно од Фленсбург и главно тече југ-југозапад, пред да се влие во Ајдер близу Фридрихштат.
Трене извира од Треското Езеро близу Гросзолт во округот Шлезвиг-Фленсбург и тече околу 73 километри, поминувајќи низ градот Фридрихштат (во округот Северна Фризија) на 25 километри над Ајдерската брана, каде се влева во Ајдер, како нејзина најважна притока. Бонденау е најважната притока на Трене, која извира 15 километри источно од Треското Езеро, близу Зеруп на полуостровот Ангелн. Така, Трене е необичен случај на река која извира на полуостров во Балтичкото Море, а се влева во Северното Море. Помеѓу Треското Езеро и Тидал постои природен резерват кој покрива област од 20 км² (''Ober Treenelandschaft'').
1 Поврзано
* Список на реки во Шлезвиг-Холштајн
* Трене (амт)
Хабел

Халиг Хабел (|Hallig Habel; |Habel; севернофризиски: ''Haabel'') — најмал халиг во германското Ваденско Море и птичји резерват. Управуван е од општината Греде на соседниот остров. Површината на Хабел изнесува 7,4 хектари, со 655 метри во должина и 100 метри во ширина.
На островот постои вештачки подигнат рид наречен Нордерварфт со куќа во која е сместена орнитолошката опсерваторија во текот на летото. Вториот рид на јужниот брег, Зидерварфт бил напуштен во век и подоцна уништен од морето.
Хабел се наоѓа во првата заштитна зона на Националниот парк Шлезвигхолштајнско Ваденско Море. На јавноста не ѝ дозволен пристап до островот. Островот е поседуван од сојузната покраина Шлезвиг-Холштајн и е под концесија на друштвото Јордзанд, непрофитна организацијата за животна средина со седиште во Аренсбург. Хабел служи како место за одмор и за парење на многу морски птици.
Урат оксидаза

Урат-оксидаза или уриказа — ензим кој не е присутен кај луѓето. Овој ензим ја катализира оксидацијата на уричната киселина до 5-хидроксиизоурат::Урична киселина + O<sub>2</sub> + H<sub>2</sub>O &rarr; 5-хидроксиизоурат + H<sub>2</sub>O<sub>2</sub>&rarr; алантоин + CO<sub>2</sub>
1 Значење на отсуството кај луѓето
Луѓето имаат ген за урат-оксидаза, меѓутоа тој е нефункционален. Затоа уричната киселина е краен производ на катаболизмот на пурините кај луѓето. Зголемена концентрација на урична киселина во крвотокот доведува до појава на гихт.